4. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ. 138988 της 17/24 Νοεμ. 1972 (ΦΕΚ Β΄ 1013) Περί των εγγραφών, φοιτήσεως και εξετάσεων κλπ. εις το παρά τη Α.Σ.Ο. και Ε.Ε. Ινστιτούτον Επιμορφώσεως εις την Διοικητικήν των Επιχειρήσεων. Έχοντες υπ’ όψιν: 1) Την παρ. 5 της υπ’ αριθ. 107/29.8.1962 Πράξεως του Υπουργικού Συμβουλίου, κυρωθείσης δια του άρθρ. 1 του υπ’αριθ. 4263/1962, 2) τας διατάξεις της υπ’ αριθ. 115070/72 (Β 806) αποφάσεως του Υπουργού Εθνικής Παιδείας και Θρησκευμάτων και 3) την πρότασιν της Γενικής Συνελεύσεως των Καθηγητών της Ανωτάτης Σχολής Οικονομικών και Εμπορικών Επιστημών την διατυπωθείσαν κατά την Συνεδρίαν αυτής 4.3.1971 μετά γνώμην της Συγκλήτου της Σχολής ταύτης, αποφασίζομεν: Άρθρ.1.–1) Ο αριθμός των εισαγομένων σπουδαστών εις έκαστον έτος του Ινστιτούτου ορίζεται δι’ αποφάσεως της Γενικής Συνελεύσεως των Καθηγητών της Σχολής κατά την έναρξιν του ακαδημ. έτους. Εφ’ όσον ο αριθμός των υποβαλλόντων αιτήσεις υπερβαίνει τούτον, η επιλογή των σπουδαστών γίνεται υπό τριμελούς Επιτροπής καθοριζομένης υπό της Συγκλήτου αναλόγως των προσόντων των υποψηφίων ή και κατόπιν συνεντεύξεως μετ’ αυτών. 2) Αι εγγραφαί ενεργούνται από 1 Οκτωβρίου μέχρι της 30 Νοεμ. εκάστου ακαδ.έτους.  Η προθεσμία εγγραφών δύναται να παρατείνεται δι’ αποφάσεως της Συγκλήτου της Σχολής. 3) Η διδασκαλία εις τον Ινστιτούτον άρχεται την 1 Νοεμβρίου και λήγει την 20 Μαϊου εκάστου ακαδ.έτους. Η φοίτησις είναι υποχρεωτική. Άρθρ.2.–1)Τα μαθήματα του Προπαρασκευαστικού Έτους είναι: α΄) Υποχρεωτικά: 1. Πολιτική Οικονομία. 2. Οικονομική των Επιχειρήσεων. 3. Λογιστική. 4. Στατιστική. 5. Οικονομικά Μαθηματικά. β΄) Προαιρετικά: 1.Εισαγωγή εις το Δίκαιον και Στοιχεία Δικαίου. 2.Δημοσία Οικονομία και Φορολογικόν Δίκαιον,  3.Εμπορικόν Δίκαιον. 2)Τα μαθήματα του Έτους Εξειδικεύσεως είναι τα εξής : 1.Οικονομική των Επιχειρήσεων και Επιχειρηματική Πολιτική (MANAGERIAL ECONOMICS AND BUSINESS POLICY). 2.Χρηματοδοτική Λειτουργία και Προγραμματισμός της Επιχειρήσεως (BUSINESS FINANCE, PLANNING AND BUDGETING). 3.Διοίκησις και Οργάνωσις Επιχειρήσεων και Ανθρώπινος Παράγων (MANAGEMENT AND HUMAN FACTOR). 4.Σχέσις προς την Αγοράν (MARKETING). 5.Διεύθυνσις και Έλεγχος Παραγωγής (PRODUCTION MANAGEMENT AND CONTROL). 6.Πολιτική Οικονομία (Ειδικώτερα θέματα αφορώντα εις το οικονομικόν περιβάλλον της Επιχειρήσεως). 7.Λογιστική (Ειδικώτερα θέματα αξιοποιήσεως λογιστικών δεδομένων προς διαφώτισιν της Διοικήσεως της Επιχειρήσεως (MANAGERIAL ACCOUNTING). 8.Στατιστική των Επιχειρήσεων (BUSINESS STATISTICS). 9.Εισαγωγή εις την επιχειρησιακήν Έρευναν (INTRODUCTION TO OPERATIONS RESEARCH). 10.Φορολογική Νομοθεσία. Εκ των ανωτέρω δέκα μαθημάτων έκαστος σπουδαστής υποχρεούται να εξετασθή εις τα 5 κατά σειράν πρώτα και εις δύο εκ των υπ’αριθ. 6-10. Άρθρ.3.–Η Σύγκλητος της Α.Σ.Ο. και  Ε.Ε. δύναται δι’ αποφάσεώς της να αναθέτη τας ως προς το Ινστιτούτον αρμοδιότητάς της εις 3μελή  Επιτροπήν καλουμένην Διοικούσαν Επιτροπήν και αποτελουμένην εκ του Πρυτάνεως ως Προέδρου αυτής και ενός Τακτικού Καθηγητού της Σχολής και του κατά το επόμενον άρθρον Επιστημονικού Διευθυντού του Ινστιτούτου.  Η Διοικούσα Επιτροπή ευρίσκεται εν απαρτία παρόντων απάντων των μελών της και λαμβάνει αποφάσεις δια της πλειοψηφίας των παρόντων. Άρθρ.4.–1)Η Σύγκλητος της Σχολής ορίζει ένα εκ των Τακτικών Καθηγητών της Σχολής των διδασκόντων εις τον Ινστιτούτον ως Επιστημονικόν Διευθυντήν του Ινστιτούτου επί θητεία μέχρι τριών ετών, δυναμένη να ανανεούται. Δια της αυτής δε αποφάσεως ορίζεται και ο αναπληρωτής τούτου, επίσης εκ των τακτικών Καθηγητών. 2) Ο Επιστημονικός Διευθυντής διευθύνει την λειτουργίαν του Ινστιτούτου, εισηγούμενος εις την Σύγκλητον ή την Διοικούσαν Επιτροπήν επί παντός σχετικού θέματος και ενεργών συμφώνως προς τας παρά ταύτης εκάστοτε λαμβανομένας αποφάσεις. Απόντα ή κωλυόμενον αναπληροί τούτον ο υπό της γενικής Συνελεύσεως ορισθείς αναπληρωτής. Άρθρ.5.–1)Οι σπουδασταί του Ινστιτούτου εξετάζονται εφ’ όλης της ύλης και υφ’ οιανδήποτε  μορφήν, διδαχθείσης ύλης εν τω Ινστιτούτω. Αι εξετάσεις διενεργούνται υπό του διδάξαντος το μάθημα ή υπό εξεταστού οριζομένου υπό του Πρυ-τάνεως, προτάσει του Επιστημονικού Διευθυντού του Ινστιτούτου. (Αντί της σελ. 682, 01) Σελ. 682,01(α)  Τεύχος 618 – Σελ. 125 Τμήμα Διοικητικής των Επιχειρήσεων 31.Θ.β.4 2)Αι εξετάσεις διακρίνονται: α) Εις εξετάσεις Προπαρασκευαστικού έτους, αίτινες διεξάγονται κατά Ιούνιον, Οκτώβριον και β) εις εξετάσεις τελικάς αίτινες διενεργούνται κατά Ιούνιον εκάστου ακαδ.έτους δι’ όν ενεγράφη ο σπουδαστής και κατά Οκτώβριον, Φεβρουάριον και Μάϊον του επομένου ακαδ.έτους. Σπουδαστής μη επιτυχών εντός των εν λόγω τεσσάρων εξεταστικών περιόδων επανεγγράφεται εις το έτος Εξειδικεύσεως κατά το επόμενο έτος. 3)Αι εξετάσεις διενεργούνται γραπτώς ή προφορικώς ή κατ’ αμφοτέρους τους τρόπους κατά την κρίσιν του αρμοδίου Καθηγητού. Η ικανότης των εξεταζομένων εκτιμάται δια των βαθμών 0-10. 4)Ο Καθηγητής δύναται κατά την κρίσιν του να μη δεχθή δι’ εξετάσεις σπουδαστάς οίτινες δεν συνεκέντρωσαν το καθοριζόμενον εκάστοτε υπό της Συγκλήτου κατώτατον όριον ποσοστού παρουσιών. 5)Οι του Προπαρασκευαστικού έτους, προσερχόμενοι κατά την εξεταστικήν περίοδον του Ιουνίου και λαμβάνοντες εις άπαντα τα μαθήματα τον βαθμόν τουλάχιστον 5, θεωρούνται επιτυχόντες. Οι μη προσελθόντες κατά την εξεταστικήν ταύτην περίοδον ως και οι αποτυχόντες εις άπαντα ή τινά των μαθημάτων, εξετάζονται κατά την αμέσως επομένην εξεταστικήν περίοδον του Οκτωβρίου εις τα μαθήματα εις ά απέτυχον ή δεν προσήλθον. Οι προσερχόμενοι κατά την εξεταστικήν περίοδον του Οκτωβρίου και λαμβάνοντες εις άπαντα τα μαθήματα τον βαθμόν τουλάχιστον 6, ή λαμβάνοντες εις έν μόνο μάθημα κάτω του 5, ουχί όμως κάτω του 3, αλλά συγκεντρούντες μέσον όρον συνολικής βαθμολογίας τουλάχιστον 5, θεωρούνται επιτυχόντες. 5)Οι προσερχόμενοι εις τας τελικάς εξετάσεις και μη τυχόντες βαθμού τουλάχιστον 5,  εις άπαντα τα μαθήματα δικαιούνται να υποστούν κατά τας επομένας εξεταστικάς περιόδους νέας εξετάσεις, εις α μαθήματα απέτυχον. Άρθρ.6.–1.«Εις τους επιτυχώς εξετασθέντας εις άπαντα τα διδαχθέντα μαθήματα του έτους εξειδικεύσεως και υποβάλοντας μελέτη, εις εν εκ των μαθημάτων τούτων, κριθείσαν επιτυχή, εφεξής απονέμεται Πιστοποιητικόν Επιμορφώσεως εις την Διοικητικήν των Επιχειρήσεων, ούτινος ο τύπος καθορίζεται υπό της Συγκλήτου». Η παρ. 1 αντικατεστάθη ως άνω δια της παρ.1 της υπ’ αριθ. Φ. 141.3/53452 της 31 Μαϊου/25 Ιουν. 1976 (ΦΕΚ Β΄ 833) αποφ. Υπ. Παιδείας. 2)Η κρίσις περί του επιτυχούς της μελέτης ανήκει εις τον Καθηγητήν του μαθήματος, όστις δύναται να καλέση τον υποβάλλοντα ταύτην και εις προφορικήν εξέτασιν επ’ αυτής. Σελ. 682,02(α) Τεύχος 618 –Σελ. 126 3)Οι υποψήφιοι, κατά την συγγραφήν της μελέτης, τελούν υπό την εποπτείαν του αρμοδίου Καθηγητού ή εν απουσία ή κωλύματος τούτου, του Καθηγητού του συγγενεστέρου προς το μάθημα δι’ ο θα υποβληθή η μελέτη, όστις δύναται να υποχρεώση τους  υποβαλόντας μελέτην, όπως παρακολουθήσουν ειδικά τινά μαθήματα σχέσιν έχοντα προς το θέμα της μελέτης. 4)Εάν σπουδαστής επιτύχη μέσον όρον βαθμολογίας άνω του 8 και διακριθή κατά την εξέτασιν της μελέτης του, γίνεται σχετική μνεία επί του διπλώματος. 5)Αι εκάστοτε διατάξεις του Οργανισμού της Σχολής περί αργίας και διακοπών ως και περί πειθαρχικών παραπτωμάτων των Σπουδαστών και κολασμού αυτών εφαρμόζονται και εις το Ινστιτούτον. Άρθρ.7.–(Κατηργήθη δια της παρ.2 της υπ’ αριθ. Φ. 141.3/53452 της 31 Μαΐου/25 Ιουν. 1976, ΦΕΚ Β΄833, αποφ. Υπ. Παιδείας). Η παρούσα δημοσιευθήτω δια της Εφημερίδος της Κυβερνήσεως 31.Θ.β.4 Τμήμα Διοικητικής των Επιχειρήσεων 